ოულუ

ოულუ — ფინეთის სიდიდით მეხუთე ქალაქი. მდებარეობს ქვეყნის ჩრდილოეთ ნაწილში, ოულუს პროვინციაში, ბოტნიის ყურის აღმოსავლეთ ნაპირზე. 2016 წლის მონაცემებით ქალაქში ცხოვრობს 200 526 ადამიანი. ოულუს უნივერსიტეტმა დიდი გავლენა იქონია ქალაქის ტექნოლოგიურ განვითარებაზე, დღესდღეობით უნივერსიტეტის ერთ-ერთი ძირითადი მიმართულება ახალი ტექნოლოგიების კვლევა და განვითარებაა. ოულუ ასევე ითვლება ე.წ. „ცოცხალ ლაბორატორიად“, სადაც მოსახლეობის დიდი ნაწილი მონდომებით ითვისებს უახლეს ტექნოლოგიებს (მაგ.: ).

სახელის წარმოშობა
თავად სიტყვა ოულუს წარმოშობის ზუსტი წყარო უცნობია. ერთ-ერთი გავრცელებული ვერსიით სიტყვა ოულუ მომდინარებს ლოპური სიტყვიდან , რომელიც ქართულად ნიშნავს გამდნარ თოვლს. მეორე ვერსიით ქალაქის სახელი ჩრდილოეთ სავონიის დიალექტიდან, სიტყვა -დან მოდის. ქალაქს სახელი დიდი ალბათობით ახლოს მდებარე მდინარე ოულუიოკის და ტბა ოულუიარვის სახელებიდან გამომდინარე დაერქვა, რაც იმდროინდელ ფინეთში გავრცელებული პრაქტიკა იყო.

ისტორია
ოულუ დაფუძნდა 1605 წელს შვედეთის მეფის კარლ -ს ბრძანებით, მდინარე ოულუიოკის ნაპირზე. ქალაქის დაფუძნებამდე, - საუკუნეებში, ოულუს რეგიონი მორიგეობით იმყოფებოდა ნოვგოროდის და შვედეთის სამეფოს შემადგენლობაში. ამ პერიოდში ოულუს რეგიონში შვედებმა, ნოვგოროდის და შემდეგში რუსეთის მოსაგერიებლად, ააგეს ოულუს და კასტელის ციხე-სიმაგრეები. 1595 წელს ტაიუსსინას ზავის შედეგად რუსეთმა საბოლოოდ აღიარა ოულუს რეგიონი შვედეთის სამეფოს ნაწილად.

 საუკუნის განმავლობაში ოულუმ განიცადა მნიშვნელოვანი ცვლილებები. 1610 წელს კარლ -მ ოულუს ქალაქის პრივილეგიები მიანიჭა. საუკუნის ბოლოსთვის ქალაქის მოსახლეობა გაორმაგდა და 800 მოსახლეს მიაღწია. ამავე პერიოდში ქალაქში აშენდა მუნიციპალიტეტის შენობა, სატუსაღო, ეკლესია და დაწყებითი სკოლა. 1682 წლისათვის ოულუს დაწყებით სკოლა, სრულ სკოლად გადაკეთდა, რამაც მის კურსდამთავრებულებს უნივერსიტეტში სწავლის გაგრძელების საშუალება მისცა.

ოულუსთვის განსაკუთრებით რთული აღმოჩნდა საუკუნის დასაწყისი. 1714 წელს შვედეთის და რუსეთის სამეფოებს შორის დაწყებულმა კონფლიქტმა ქალაქი გააპარტახა. „დიდი რისხვის“ სახელით ცნობილი რუსული სამხედრო კამპანიის შედეგად გადაიწვა ოულუს ციხე-სიმაგრე, მიტოვებულ იქნა სასოფლო-სამეურნეო ნაკვეთების 40%, ხოლო მოსახლეობის დიდი ნაწილი დაიღუპა ან რუსების მიერ იქნა დატყვევებული.

1721 წლის ზავის შემდეგ, დაიწყო ქალაქის აღდგენა და საუკუნის ბოლოსთვის ქალაქის მოსახლეობამ 3400-ს მიაღწია. 1765 წელს ოულუს მიენიჭა საერთაშორისო ვაჭრობის უფლება, რის შედეგადაც ქალაქმა დაიწყო ხე-ტყის მასალის, თევზის და ქარაქის ექსპორტი. 1776 წელს კი, ქალაქი გახდა ოულუს პროვინციის დედაქალაქი. პროვინციის დედაქალაქის პირველი მმართველი ვიცე-პოლკოვნიკი კარლ მაგნუს იაგერჰორნი გახდა. საუკუნის დასაწყისისთვის ოულუში განვითარდა წარმოება და ქალაქის მოსახლეობა 17 850-მდე გაიზარდა.

ოულუმ შედარებით სიმშვიდეში გაატარა ფინეთის დამოუკიდებლობის გამოცხადება, ზამთრის, სამოქალაქო და ორი მსოფლიო ომი. თავისი გეოგრაფიული მდებარეობის წყალობით ოულუ ამ მოვლენების პერიფერიაზე აღმოჩნდა, რის შედეგადაც ქალაქმა გააგრძელა სწრაფი ზრდა. საუკუნის 50-იანი წლებისთვის ოულუს მოსახლეობამ 50 000 ადამიანს გადააჭარბა, დაფუძნდა მრავალი საწარმო, და უნივერსიტეტი.

2013 წელს შეიქმნა ახალი ადმინისტრაციული ერთეული, ე.წ. ახალი ოულუ, რომელიც წარმოიქმნა ოულუს და მის ახლოსმდებარე დასახლებების, ჰაუკიპუდასის, კიიმინკის, ოულუნსალოს და ული-იის შეერთებით.

გეოგრაფია
ოულუ განლაგებულია ბოტნიის ყურის და მდინარე ოულუიოკის ნაპირებზე. ოულუ მდებარეობს დაბლობზე. ქალაქის უმაღლესი წერტილი ზღვის დონიდან 135 მეტრს აღწევს. ქალაქი მდებარეობს სუბარქტიკულ კლიმატურ ზოლში, სადაც წლიური საშუალო ტემპერატურაა 2.7 °.

დემოგრაფია
2016 წლის ბოლოსთვის ოულუს მოსახლეობა 200 526 ადამიანს შეადგენდა. მოსახლეობის 97,4% ფინეთის მოქალაქეა. ოულუს მოსახლეობის უმრავლესობა ფინურენოვანია, შვედურად მოსაუბრე მოქალაქეების რაოდენობა უმნიშვნელოა.

მმართველობა
ოულუს მერი 2017 წლის აპრილიდან პაივი ლააიალაა. ოულუს საკრებულო 67 დეპუტატისგან შედგება. 2017 წლის ადგილობრივი არჩევნების შედეგად, საკრებულოს შემადგენლობა შემდეგნაირად გამოიყურება:

ეკონომიკა
ტრადიციულად ოულუში განვითარებული იყო ხე-ტყის მასალის წარმოება და ვაჭრობა. მის შემდეგ რაც 1970-იან წლებში ქალაქში შემოვიდა ნოკია, ოულუ თანდათანობით გარდაიქმნა მაღალი ტექნოლოგიების ქალაქად. ნოკიის პოპულარობის ზენიტში, კომპანიის კვლევის და განვითარების განყოფილებას ოულუში 5 000-მდე ადამიანი ჰყავდა დასაქმებული. ნოკიას ფინანსურმა სირთულეებმა 2008-2014 წლებში დიდი დარტყმა მიაყენა ოულუს ეკონომიკას. შემცირებების რამდენიმე ციკლის შედეგად ოულუში ნოკიას მიერ დასაქმებულთა ნახევარზე მეტი სამუშაოს გარეშე დარჩა.

ოულუს ეკონომიკური სტრუქტურა დასაქმებულთა რაოდენობის მიხედვით შემდეგნაირად გამოიყურება:

განათლება
ოულუში განთავსებულია ორი უმაღლესი განათლების სასწავლებელი: ოულუს უნივერსიტეტი და ოულუს გამოყენებით მეცნიერებათა უნივერსიტეტი. ოულუს უნივერსიტეტი მოქმედებს 1958 წლიდან. ამჟამად ოულუს უნივერსიტეტს ჰყავს 16 000-მდე სტუდენტი, და 3 000-მდე თანამშრომელი. უნივერსიტეტი მოიცავს ბიზენსის, ინჟინერიის, ინფორმაციული ტექნოლოგიის, ბიოქიმიის, მედიცინის, არქიტექტურის და ჰუმანიტარული მეცნიერებების ფაკულტეტებს.

ოულუს გამოყენებით მეცნიერებათა უნივერსიტეტი ფუნქციონირებს 1996 წლიდან. ოულუს გამოყენებით მეცნიერებათა უნივერსიტეტი ფინეთის ერთ-ერთი ყველაზე დიდი გამოყენებით მეცნიერებათა უნივერსიტეტია. უნივერსიტეტს ამჟამად ესწრება 8 800 სტუდენტი. უნივერსიტეტი სტუდენტებს სთავაზობს საბაკალავრო და სამაგისტრო პროგრამებს ბიზნესის ადმინისტრირების, ინფორმაციული ტექნოლოგიების, ჯანდაცვის და კულტურის განხრით.

კულტურა
ოულუ ცნობილია რამდენიმე კულტურული პროდუქტით, მათ შორისა: საჰაერო გიტარის მსოფლიო ჩემპტიონატი, (მყვირალა კაცთა გუნდი) და აწ უკვე დაშლილი მეტალ-ჯგუფი . ქალაქში ყოველწლიურად იმართება კლასიკური მუსიკის, როკის და ჯაზის ფესტივალები. ოულუში მოქმედებს რამდენიმე მუზეუმი, მათ შორის: ჩრდილოეთ ოსტრობოტნიის მუზეუმი, ოულუს ხელოვნების მუზეუმი, ოულუს საავტომობილო მუზეუმი, ტიეტომაას სამეცნიერო ცენტრი და ტურკანსაარის ღია მუზეუმი.

ტრანსპორტი
ოულუში განლაგებულია ოულუს აეროპორტი, რომელიც ფინეთში, ჰელსინკის აეროპორტის შემდეგ, მეორეა გადაყვანილი მგზავრების რაოდენობით. აეროპორტი მდებარეობს ქალაქის ცენტრიდან 15 კილომეტრში. ქალაქში ასევე მოქმედებს სატვირთო პორტი, და რკინისგის სადგული რომელიც ჰელსინკისთან, ტამპერესთან და როვანიემთან არის დაკავშირებული.

გამოჩენილი ადამიანები
საარა აალტო, მომღერალი
მარტი აჰტისაარი, ფინეთის ყოფილი პრეზიდენტი, ნობელის პრემიის ლაურეატი
პეტერ ფონ ბაჰი, რეჟისორი
ვლადისლავ დელეი, მუსიკოსი
ლარს გელენიუსი, საუკუნის მხატვარი
კიუსტი კალიო, ფინეთის ყოფილი პრეზიდენტი
ლეენა პელტონენ-პალოტიე, გენეტიკოსი
კეკე როსბერგი, 1982 წლის ფორმულა 1-ის მსოფლიო ჩემპიონი
კარლო იუჰო სტოლბერგი, ფინეთის ყოფილი პრეზიდენტი
დაძმობილებული ქალაქები
ოულუს დაძმობილებული ქალაქები:

ალტა, ნორვეგია
არხანგელსკი, რუსეთი
ნურ-სულთანი, ყაზახეთი
ბოდენი, შვედეთი
ბურსა, თურქეთი
კრონშტადტი, რუსეთი
ლევერკუზენი, გერმანია

მატერა, იტალია
ოდესა, უკრაინა
სიგეტსენტმიკლოში, უნგრეთი
სიოფოკი, უნგრეთი
ჰალე, გერმანია
ჰანგჟოუ, ჩინეთი